فرانسوی

فرانسوی زوون (فرانسوی جه: Français) اتا رومی زوون هسّه که اروپای ِغرب دله وره گِنِش کننه. اینتا زوون فرانسه دله رسمی‌زوون هسّه و ونجه بلجیک و سوییس و اتخله آفریقایی کیشور و جزایر دله گپ زننه. اینتا زوون گِنِشکَرون ۸۵ میلیون نفر هسّنه. اینتا زوون ادبیات خله خاره. فرانسوی ادبیات فرانسوی ادبیات خله قدیمی و خار هسه. اینتا زوون ادبیات اول یونان ادبیات جا تاثیر بیته ولی لس لس شه خد ره از اون تاثیرون رها هکرده. فرانسوی ادبیات وسطا سده‌ئون دله با داستان بنویشت سر بیته. ونه کوهن‌ترین بنویشت کرون نوم: کریستین دی پسان، شارل دوک اورلئان و فرانسوا فیلون بیه. اون دوره تاریخ‎نویسونی هم دیینه که وشون نوم: مونتین، کالفن، رنسار و مالرب بیه. بوربون‌ئون‌شون دوره فرانسوی ادبیات خله پیش بورده. و روون بنویشتن سربیته. بنویشته‌ئون: مولیر و کورنی و بعد هم که بنویشت کرونی واری: لافونتن، مادام دی سیفین، لافایت، فوکو، لابروبر پیدا بینه. فرانسوی ادبیات سده هیژده میلادی گدر خیال‌پردازی بیه و همینتا سَره اتا گت کتاب اون دوره بنویشت نیه. اینتا دوره گت‌ترین بنویشت کرون نوم: جان جارک روسو، مونتسکیو، بومارشه، وولتر، دیده رو و مادام دی ستال بیه. بعد فرانسه گت اینقلاب بنویشت‌‎کرونی مونند: شاتو بریان، لامارتین، ویکتور هوگو، الکساندر دومائون (پییر و وچه) پیدا بینه. سده نوزده میلادی گدر هم ادبیات پیشرفت هکرده و اتا خله مدرسه‌ون و دانشگائون فرانسه دله باز بینه. اینتا سده بیستومین سده میلادی جه دله گت ترین بنویشت کرون نوم بیه:آناتول فرانس، ژان پول سارتر، ژان کوکتو، رومن رولان، اونوره دو بازاک، آندره مالرو دپیته چرخه‌تو فرانکوفونی منابع